Pave Frans ber om våpenhvile i Gaza
I den snart tre uker lange voldelige konflikten har minst 1.061 palestinere mistet livet. De fleste av dem var sivile. Ifølge UNICEF har 218 palestinske barn blitt drept i angrepene. - Stopp, vær så snill! Jeg ber dere med hele mitt hjerte, sa pave Frans under sin ukentlige Angelus-bønn på Petersplassen i Roma søndag.Tidligere i dag anklaget Israels statsminister Benjamin Netanyahu Hamas for å bryte våpenhvilen som de selv har oppfordret til. Han lover at den israelske operasjonen i Gaza vil fortsette. - De bryter sin egen våpenhvile. Under slike omstendigheter kommer Israel til å gjøre det de kan for å forsvare folket sitt, uttalte statsministeren til CNN. Dermed ser det foreløpig ikke spesielt lyst ut med tanke på pave Frans' ønsker.
Pave Frans bønnfaller Hamas og Israel om å sette en stopper for blodbadet i Gaza.